Nabil ‘Remake’ Filem MAT BOND
Pelawak, pelakon dan pengacara popular, Nabil Ahmad bakal menghasilkan semula filem klasik tempatan Mat Bond. Memetik laporan dari Cinema Online, filem berjudul Mat Bond Malaya itu akan diterbitkan syarikat KMN Production milik Nabil bersama rakan kongsinya, Datuk Khairil Muzamil Abdul Rahman.  Setakat ini, butiran lanjut mengeni filem seperti jalan cerita, pelakon dan lain-lain masih belum didedahkan pihak produksi.  Mat Bond merupakan sebuah filem Melayu klasik yang diterbitkan pada 1967. Diarahkan pelakon legenda tanah air, Mat Sentol dan M. Amin, filem tersebut berkisar tentang Mat Bond (Mat Sentol) berangan-angan menjadi seorang ejen sejak kecil lagi. Suatu hari, dia menemui tiga biji pil ajaib yang mampu memberikan kuasa luarbiasa, dan diburu beberapa kumpulan kerana memiliki pil tersebut. 